Mnohé bieliace pasty majú vysoký stupeň abrazivity (RDA – Relative Dentine Abrasivity). RDA označuje stupeň mechanického čistenia zubnej skloviny, pričom príliš vysoké hodnoty RDA môžu spôsobiť jej poškriabanie. V kombinácii s elektrickou zubnou kefkou sa tento efekt stáva silnejším, preto si vyberajte spomedzi pást s nízkou až normálnou abrazivitou od 0 do 40, max. do 70 RDA (RDA 70 – 100 = stredná abrazivita, 100 a viac = vysoká abrazivita). Vhodné sú napr. pasty Yotuel alebo Swissdent. Tieto „pravidlá“ platia aj pri výbere akejkoľvek zubnej pasty.\r